CELEX: 32007D0876
Language: lt
Date: 1198022400000
Title: 2007/876/EB: 2007 m. gruodžio 19 d. Komisijos sprendimas, iš dalies keičiantis Sprendimą 2007/25/EB pratęsiant jo taikymo laikotarpį (Pranešta dokumentu Nr. C(2007) 6395) (Tekstas svarbus EEE )

28.12.2007   
            
            
               LT
            
            
               Europos Sąjungos oficialusis leidinys
            
            
               L 344/50
            
         
      KOMISIJOS SPRENDIMAS
   
   2007 m. gruodžio 19 d.
   iš dalies keičiantis Sprendimą 2007/25/EB pratęsiant jo taikymo laikotarpį
   (Pranešta dokumentu Nr. C(2007) 6395)
   (Tekstas svarbus EEE)
   (2007/876/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų nekomerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (1), ypač į jo 18 straipsnį,
   kadangi:
   
               (1)
            
            
               2006 m. gruodžio 22 d. Komisijos sprendimas 2007/25/EB dėl tam tikrų apsaugos priemonių, susijusių su labai patogenišku paukščių gripu ir su kambarinių paukščių, vykstančių kartu su šeimininkais, vežimu į Bendriją (2) taikomas iki 2007 m. gruodžio 31 d.
            
         
               (2)
            
            
               Tačiau tam tikrose šalyse, Pasaulio gyvūnų sveikatos organizacijos (PGSO) narėse, vis dar reguliariai užregistruojama paukščių gripo protrūkių, sukeltų didelio patogeniškumo paukščių gripo H5N1 atmainos viruso. Todėl šios ligos plitimas dar nesustabdytas. Be to, įvairiose pasaulio šalyse vis dar pasitaiko atvejų, kuomet žmonės po artimo kontakto su užkrėstais paukščiais užsikrečia patys arba net miršta.
            
         
               (3)
            
            
               Siekiant užkirsti kelią paukščių gripo viruso plitimui per iš trečiųjų šalių į Bendrijos teritoriją įvežamus kambarinius paukščius, Sprendimo 2007/25/EB taikymo laikotarpį reikėtų pratęsti iki 2008 m. gruodžio 31 d.
            
         
               (4)
            
            
               Todėl Sprendimą 2007/25/EB reikėtų atitinkamai iš dalies pakeisti.
            
         
               (5)
            
            
               Šiame sprendime nustatytos priemones atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/25/EB 6 straipsnyje data „2007 m. gruodžio 31 d.“ keičiama į „2008 m. gruodžio 31 d.“
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. gruodžio 19 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 146, 2003 6 13, p. 1. Reglamentas su paskutiniais pakeitimais, padarytais Reglamentu (EB) Nr. 245/2007 (OL L 73, 2007 3 13, p. 9).
   
      (2)  OL L 8, 2007 1 13, p. 29.